 መግለጺ ስእሊ, ሽሻይ ላኣከ ሳፋየር ዝበሃል ታሕሳስ 2009 ቅድሚ ክልተ ዓመት ኢና ምህላዉ ሰሚዕና ይኣርዩ ኣለዉ ኢልና ድማ ንኣሪ ኣብ ደገ ይርከብ ነይሩሕዚ ድማ ኩዒትና ንረክብ ኣለና ኣብ ግራት ስለዝርከብ ድማ ምስ ገባራት እናተረዳዳእና ኢና ንኣሪ ኣኹዕቱና ንብሎም ጥራሕ ድኣ ኣይትስረቑ እምበሪ ዝረኸብክምዎ ፈፍርቅና ክንማቐል ኳዓቱ ይብሉና ብበዝሒ ዝረኸበ ድኽነት ኣብ ምቅላስ ዓብዪ ማእገር ይዀኖ እዩ ኰይኑ ግና ምክሕሓድ ስለዘጓንፍ ጐይቅን ባእስን ይውላዕ እዩ ምኽንያቱ ብሕጊ ተወዲብካ እንተይኰነስብስጋይ ስጋኻ ስለዝስራሕ ፀገም ይፍጠርሎ በለ ቅድሚ ሎሚ ናብ ስደት ብምኻድ ውሕጅ ዝወስዶ ዝነበረ ሰብ ሎሚ ሳላ ሳፋየር ቅርሺ ቈፂሩ ዘይፈልጥ ቅርሺ ይቘፅርሎገዛ ዘይነበሮ ገዛ ኣጥርዩዩ እውን ይብል ሽሻይ ከይረብረበ ናብ ግትራ ወፊሩ ሳፋየር ዳርጋ ብዓይኒ መርፍእ ኣሽሊኹ ብምርኣይ ዝረኸበ ንግራም ክሳብ 50 ሽሕ ቅርሺ ብምሻጥ ክርባሕ ይኽእል ንዓሰርተ ግራም ክሳብ ሸሞንተ ሽሕ ብምሻጥ ካብ ድኽነት ንምግልጋል መንገዱ ዝፀረገ ኣሎ ዓርጣማት መንኣሰይ ጉድጓድ ኵዒቶም ብምእታውመጨንቍዒ ማይ ጀነሬተር ተኻርዮም ራሃፅ ኮረር እናበሉ መዓልቲ መመላእታ ይደልዩ ይውዕሉ ዳርጋ ዝበዝሑ መናእሰይ ብሞተር ሳይክል እዮም ዝጓዓዙ ኣብዚ ሕዚ እዋን ጭላ ሳላ ሳፋየር ፈለኽ ምባል ጀሚራ ኣላ ኣብታ ከተማ ንግዳዊ ምብርባር ይረእሎ ነበርታ እዚ ኹሉ ብሳላ ሳፋየር እዩ እምበር ቅድም ኢልካ እንተትመፅእ ነይርካ ዝተደፈነት ዓዲ እያ ነይራ ሳፋየር ንጭላ ክብል እዩ ተረኺቡ ብምባል ነቲ ተረኺቡ ዘሎ ዋግዋጎ ተስፋ ይንእዱ ኣብታ ከተማ ካብቶም ኣረይቲ ተቐቢሎም ናብ ኣዲስ ኣበባ ወሲዶም ዝሸጡ እከለ ክቡራት መዓድናት ንሳፋየር ሓዊሱ ንዕድግ ኢና ዝብሉ መሊኦም ካብ ካብ መቐለን ካልኦት ከተማታትን ካብ ኣዲስ ኣበባ እንከይተረፈ ናብ ጭላ መፂኦም ሳፋየር ክዕድጉ ዓሰስ ዝብሉ ሰባት እውን ተታኣናግእላጭላ ሽሻይ ካልእ እውን ነጊሩኒ ነይሩ ሓሙሽተ ሰባት ኰይኖም ብጅዋ ይሰርሑ ጅዋ ማለት እናተባረኻ ምስራሕ ማለት እዩብድሕሪኡ ዝተረኸበ ማዕረ ትማቐል ኣብዚ ግን ሓደ ሰብ እንተረኺቡ ኣብ ሳእኑ ቅርቅር ኣቢሉ ሒዙ ይዕዘር እዚ ኹሉ ከም ውሕጅ ፍስስ ዝወዓለ ረሃፅ ኣርበዓተ መንኣሰይ ንበለል ይተርፍ ከምዚ እውንሎ ነዚ ፈውሱ ብማሕበር እንተዝኸውን እዩ ክእረም ነይሩ ምእንተ እዚ ድማ ኣብ ቤት ምኽሪ እታ ጣብያ ተላዒሉ ዘተ ከምዝግበረሉ ሽሻይ ይዛረብ ስራሕን መሬትን ዘይብሎም መናእሰይ ብደንቢ መፅናዕቲ ተገይርሉ ተወዲቡ ብስርዓት ክሰርሑ እንተዝግበር ውፅኢቱ ምበለፀ ነይሩ ዝብል ሓሳብ ኣለዎ ሽሻይ እቲ ኣብ ኢትዮጵያብፍላይ ኣብ ትግራይ ተረኺቡ ዘሎ ዓሌት ሳፋየር እቲ ዕንቆዋይ እሞ ድማ ዝበለፀ ምዃኑ ትካል መዓድንን ሓይልን ትግራይ ይገልፅ ኢትዮጵያዊ ሳፋየር ተባሂሉ ድማ ናብ ዕዳጋ ዓለም ይቐርብ ምህላዉ ሓበሬታ እቲ ትካል የረድእ መንእሰይ ሓጐስ ተወልደ ካልኣይ ርእሱ ኣብ ውሽጢ ጉድጓድ ጭቃ ክሳብ ብርኩ ተዋሒጡ ማይ ብሸንከሎ እናጨጐዐ ብኢደይ ኢድካ ናብ ደገ የፍስስ ካብ ንኹዕት ወርሒ ገይርና ኣለናገሊኡ ረኺቡሎ ንሕና እውን ንኽንረክብ ንፅዕር ኣለና ዋሕዳ እዩ ብዙሕ ኣይረኸብናን ዝረኸብናዮ ደቂቕ እዩዳርጋ ኣይጠዓምናን እየ ዝብለካ ዘለኹ ኣብ ውሽጢ እቲ ጉድጓድ ኰይንና እንትንኩዕት ድማ ከቢድ ሓደጋ ኣለዎ ተመልከቶ እዚ ጋህምስቲ ፈሪሱ ሓዲሩ ኣብዚ እንተንነብር ጠፊእና ነይርና ይብል ኣለሻ ሳፋየር ማዕሮ ክንደይ ከቢድን ሓደጋ ዘንፀላለዎን ከምዝኾነ እንትገልፅ ትግራይ በዓልቲ ጸጋ ሳፋየር ዝኣክል ክቡር መዓድን ካብ ኰነት መንግስቲ ትግራይ እምበኣር ነዚ ሃብቲዚ ጠመተ ሂቡ ሰብ ሃብቲ ክኣትውዎ ክሰርሕ ኣለዎ ይብሉ ናብቲ ከባቢ ሳፋየር ክዕድጉ ዝመፅኡ ኣጋይሽ ኣብ መፅናዕቲ ዝተደረኸ ኣለሻ መዓድን ሳፋየር እሞ ድማ ብዘበናዊ መሳርሒ ተዓጂቡ እንተተኻይዱ ዓዲን ህዝባን ክርብሑ ይኽእሉ እዮም ድማ ብምባል የስምርሉ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 